‘আত্মনির্ভরতা’র উপর জোর, ভারতেই তৈরি হচ্ছে যুদ্ধবিমানের ইঞ্জিন!

ওয়েব ডেস্ক : ‘আত্মনির্ভরতা’র পথে আরও এক ধাপ এগোল ভারত (India)। এবার যুদ্ধবিমানের জন্য দেশের মধ্যেই তৈরি হতে চলেছে ইঞ্জিন (Engine)। এর জন্য খরচ হবে ৬৫ হাজার কোটি টাকা। আর এই প্রকল্প নিয়ে ইতিমধ্যে কাজ শুরু করে দিয়েছে ভারতীয় প্রতিরক্ষা ও উন্নয়ন সংস্থা (ডিআরডিও) (DRDO)। তবে প্রশ্ন উঠছে, বায়ুসেনা কবে থেকে দেশীয় প্রযুক্তিতে তৈরি এই ইঞ্জিনগুলি পাবে?

জানা যাচ্ছে, ২০৩৫ সালের মধ্যে পঞ্চম প্রজন্মের এই ইঞ্জিনগুলির নির্মাণ ও বাণিজ্যিক উৎপাদন শুরু হবে। এ নিয়ে ডিআরডিও-র (DRDO) অন্যতম কর্তা এসভি রামানা মূর্তি বলেছেন, বর্তমানে প্রায় সব যুদ্ধ বিমানের জন্য নতুন ইঞ্জিনের দরকার। চেই চাহিদাপূরণের লক্ষ্যে তৈরি করা হবে ইঞ্জিনগুলি। এক দশকের মধ্যে সেই চাহিদা পূরণের জন্য উৎপাদনও শুরু হবে।

আরও খবর : রাজধানীতে সাংসদদের অ্যাপার্টমেন্টে ভয়াবহ অগ্নিকাণ্ড!

তবে শুধু ইঞ্জিন নয়, ভারতীয় সেনাকে শক্তিশালী করতে অত্যাধুনিক নাইট সাইটস ৭.৬২X৫১ এমএম এসআইজি ৭১৬ রাইফেলও (SIG716 rifle) কেনা হচ্ছে। এর জন্য স্বাক্ষর হয়েছে একটি চুক্তিও। এই অস্ত্রগুলি কিনতে ভারতের খরচ হবে ৬৫৯.৪৭ কোটি টাকা।

প্রশ্ন উঠতে পারে, কী এই নাইট সাইটস রাইফেল? মূলত, এই অস্ত্রের সাহায্যে রাতের ঘুটঘুটে অন্ধকারেও দূরের লক্ষ্যে নির্ভুল আঘাত আনা যাবে। এই অস্ত্র সর্বোচ্চ ৫০০ মিটার দূরের লক্ষ্যে আঘাত আনতে সক্ষম। বর্তমানে ভারতের (India) হাতে রয়েছে এই ধরণের রাইফেল। কিন্তু, এসআইজি ৭১৬ রাইফেল (SIG716 rifle) আরও বেশি অত্যাধুনিক বলে জানা যাচ্ছে। এই চুক্তি আত্মনির্ভরতার ক্ষেত্রে ভারতের জন্য একটি বড় পদক্ষেপ। কারণ এই রাইফেলের ৫১ শতাংশ তৈরি হবে দেশীয় সরঞ্জাম দিয়েই। সূত্রের খবর, বুধবার, ১৫ অক্টোবর এই রাইফেল তৈরি করার জন্য প্রতিরক্ষা মন্ত্রকের সঙ্গে চুক্তি হয়েছে মেসার্স এমকেইউ লিমিটেড (লিড মেম্বার) এবং মেসার্স মেডবিট টেকনোলজিস প্রাইভেট লিমিটেডের।